Fringilla montifringilla

Taksonomiezh 
Carl von Linné a lakaas ar spesad en 10 embannadur e Systema Naturae e 1758 dindan an anv Fringilla montifringilla, a zo chomet digemm betek-henn, eus al latin fringilla "pint" ha mons, montis "menez".
A-zivout orin ar ger brezhonek pint  e lenner e Lexique étymologique du breton moderne Victor Henry (1900) : <blockquote>Pint, s. m., pinson, cymr. pingc. Empr. ag. altéré spink, et cf. ag. finch et al. fink, dont le prototype germanique a aussi passé au roman, bas-lat. pinth-io, ital. pincione, fr. 'pinson .</blockquote>

 Deskrivadur 
Damheñvel ouzh hini ar Pint (evn) (Fringilla coelebs) eo ment ar spesad, met dioutañ e-unan eo e bluñv : du eo penn ar pared, teñval e zivskoaz, arruz e vruched hag arwenn e gof. Boutinoc'h eo ar parezed hag ar ploged, tostoc'h da binted hor bro. Perzhioù dibarek zo da holl evned Fringilla montifringilla avat :
 gwenn eo o c'hrouzell e-lec'h gris-gwer ;
 arruz eo o bruched hag arwenn o c'hof, pan eo unliv ar Pint (rous) ;
 arruz eo pluñv an divskoaz e-lec'h gris ;
 marellet e du eo ar c'hostezioù, pan eo unliv re ar Pint ;
 n'eus ket a bluñvennoù gwenn war e lost.
 melen eo ar pigos e-lec'h du.
Mentoù : 14-16 cm hir, 23-29 g a bouez, 25–26 cm e hed-eskell. 220pxFringilla montifringilla220pxFringilla coelebs
 Doareoù pennañ 
Tremeniat eo hogosik ar spesad a-bezh en Europa. A-nijadegoù miliadoù ha zoken milionoù a laboused e veajont Svensson, Tomas. A review of mass concentrations of Bramblings Fringilla montifringilla: implications for assessment of large numbers of birds. In : Ornis Svecica 21 (2021), dreist-holl pa vez puilh ar finij ; gouest eo ar spesad da vevañ hep finij er goañv, met nijal a rejont betek kavout anezho, marteze evit terriñ pep kevezerez gant Fringilla coelebs.
Hadoù pergen a ya gant al laboused er goañv, hag amprevaned en hañv.
War skalf ur wezenn e vez savet an neizh, a vez damguzhet gant man pe ginvi kent degemer 5 - vi glas-splann brizhellet war ur gwelead kolo, gwriziennoùigoù ha marbluñv.
Mouezh
Galvoù heñvel ouzh re ar Pint, kan damheñvel ouzh hini ar Meleneg (Chloris chloris).

 Annez 
400px|borderBevañ a ra ar spesad en Eurazia ; lod a weler e Norzhafrika ivez, er goañv Fichenn e Birdlife. Unan zo bet gwelet en ul liorzh e Kemper d'an 28 a viz Genver 2022 ; siwazh, n'eus bet gellet kemer luc'hskeudenn ebet..
Emañ ar boblañs o vont war zigresk, hervez Listenn Ruz an International Union for Conservation of Nature (IUCN).

 Levrlennadur 
 Breeze Jones, E. V. & Williams, Islwyn (1984). Laboused ar Maezioù''. Brezhoneg gant T. Huon ha P. an Habask, Al Lanv, 1985, p. 39.

Liammoù diavaez




Notennoù

Rummad:Evned Breizh
Rummad:Evned Eurazia
Rummad:Fringillidae